cyanic-selkie/wikianc huggingface dataset:
რაგბი ევროპის ჩემპიონატი
ევროპის ერთა თასის მეხუთე გათამაშება - 2005/06
ეს ტურნირიც მსოფლიოს 2007 წლის თასის გათამაშების შესარჩევი ტურნირის საკვალიფიკაციო რაუნდად განიხილებოდა. ირბ-ს მრავალსაფეხურიანი შესარჩევი ტურნირების სისტემა საკმაო ფორას აძლევდა მაღალ ადგილებზე განლაგებულ გუნდებს. აქვე თუ გავითვალისწინებთ ირბ-ში გამეფებულ ,,უფროსთა და ნათესავთა” ფარული (მსაჯის ხელშეწყობით) დახმარების წესს, ქართველთათვის ეგებ ის მეორე ადგილიც ჯობდა პირველს, თუმცა ბორჯღალოსნებს ცდა არ დაუკლიათ თასის დასაუფლებლად. ცენტრალური მატჩი ამჯერადაც ქართველთა და რუმინელთა შეხვედრა აღმოჩნდა ბუქარესტში. მასპინძლებმა იგი მოიგეს და თასი კვლავ ბუქარესტში დააბრუნეს, ქართველებმა კი მეორე ადგილთან ერთად მსოფლიო თასის შესარჩევი თამაშების კარგი განრიგი მიიღეს და შემდგომში იგი გამოიყენეს კიდეც.
ევროპის ერთა თასის მეექვსე გათამაშება - 2007/08
ამ ტურნირმა თასის ახალი მოცილე დაასახელა. ეს რუსეთის ნაკრები იყო. რუსებმა ორივე მატჩი მოუგეს ყველას საქართველოს გარდა. ქართველთა ყოფილმა დამრიგებელმა, კლოდ სორელმა, სულ სხვანაირად აათამაშა რუსები და შედეგიც საკადრისი მიიღო. სუსტად გამოვიდნენ რუმინელები. განსაკუთრებით მეორე წრეში, როცა უარი თქვეს ლეგიონერებზე და ახალი გუნდის შენებას შეუდგნენ. ახალი მწვრთნელით შეხვდა მეორე წრეს საქართველოს ნაკრებიც. ავსტრალიელი თიმ ლეინი ხელხვავიანი გამოდგა. მან სულ ექვს მატჩში უხელმძღვანელა ბორჯღალოსნებს და ორი თასი მოიგო. პირველი, ანთიმოზ ივერიელის თასი, თბილისში რუმინელთა ძლევის, ხოლო მეორე, ევროპის ერთა თასი, კრასნოიარსკში, თოვლიან მოედანზე რუსეთის ნაკრების დამარცხების შემდეგ იქნა მოპოვებული. ამავდროულად ლეინი და მისი თანაშემწეები, ლევან ცაბაძე და ვიქტორ დიდებულიძე გეგმაზომიერად აძლევდნენ ახალგაზრდებს თავის გამოჩენის საშუალებას. ასე რომ, საფრანგეთის მსოფლიო თასზე წარმატებული გამოსვლა საქართველოს ნაკრებმა წარმატებით გააგრძელა და მეორედ დაეუფლა ევროპის ერთა თასს.
საქართველოს ნაკრები ერთა თასზე
საქართველოს ნაკრების შედეგები ცალკეულ მეტოქეებთან ასე გამოიყურება:
გუნდს ამ წლებში ხელმძღვანელობდნენ: კლოდ სორელი - 2000-2003 წლები, მალხაზი ჭეიშვილი (ასისტენტები - პაატა ნარიმანაშვილი და დავით ჩავლეიშვილი) - 2004-2007, თიმ ლეინი (ასისტენტები - ლევან ცაბაძე და ვიქტორ დიდებულიძე, შემდეგ - ჯონინ გაუამო და დამიენ ქამინსი) - 2008-2010, რიჩი დიქსონი - 2011 და მილტონ ჰეიგი - 2012-დან.
საქართველოს ღირსებას ამ ტურნირებში იცავდა სულ 97 მორაგბე. შვიდივე ტურნირში მიიღეს მონაწილეობა ი. აბუსერიძემ, ა. გიორგაძემ, ი. ზედგინიძემ, გ. ლაბაძემ, მ. ურჯუკაშვილმა და გ. შველიძემ. ყველა ზემოთჩამოთვლილი მორაგბე ევროპის ერთა თასის სამგზის მფლობელია. ორ-ორჯერ ფლობდნენ ევროპის თასს ო. ბარკალაია, დ. ბასილაია, დ. ბოლღშვილი, ი. გიორგაძე, მ. გორგოძე, ლ. დათუნაშვილი, ვ. დიდებულიძე, თ. ზიბზიბაძე, დ. ზირაქაშვილი, ს. თოდუა, დ. კაჭარავა, მ. კვირიკაშვილი, ლ. მალაღურაძე, ი. მაჩხანელი, ზ. მჭედლიშვილი, ნ. ნატრიაშვილი, ბ. სამხარაძე, ბ. უდესეიანი, რ. ურუშაძე, კ. უჩავა, ა. ფეიქრიშვილი, დ. ქუბრიაშვილი, გ. შკინინი, გ. ჩხაიძე, ი. ჩხიკვაძე, ზ. ხამაშურიძე, დ. ხინჩგიშვილი, ლ. ჯაველიძე და პ. ჯიმშელაძე.
მორაგბეების ინდივიდუალური მაჩვენებლები ასე გამოიყურება: 43 მატჩი - ირაკლი აბუსერიძე, 42 მატჩი - ილია ზედგინიძე, 37 - თედო ზიბზიბაძე, 34 - მალხაზ ურჯუკაშვილი, 33 - გოდერძი შველიძე, 32 - აქვსენტი გიორგაძე, 31 - გია ლაბაძე, 29 - პავლე ჯიმშლიძე, 27 - ბესიკ ხამაშურიძე, 26 - ბიძინა სამხარაძე, 25 - ირაკლი გიორგაძე, ბესო უდესიანი, გიორგი ჩხაიძე, 24 - მერაბ კვირიკაშვილი, 23 - ვიქტორ დიდებულიძე, მამუკა გორგოძე, ირაკლი მაჩხანელი, 22 - რატი ურუშაძე, 21 - ზურაბ მჭედლიშვილი, ოთარ ბარკალაია, ლევან დათუნაშვილი, დავით კაჭარავა, 20 - დავით ბოლღაშვილი, ვასილ კაცაძე, 18 - ბადრი ხეხელაშვილი, ვანო ნადირაძე, 17 - დავით ხინჩაგიშვილი, 16 - მევლუდ მთიულიშვილი, ლაშა მალაღურაძე, 15 - გიორგი შკინინი, დავით დადუნაშვილი, 14 - ლევან ცაბაძე, ირაკლი ნატრიაშვილი, დავით ზირაქაშვილი, 13 - ტარიელ რატიანიძე, 12 - ზვიად მაისურაძე, დავით ქუბრიაშვილი, 11 - კახა ალანია, ავთანდილ კოპალიანი, 10 - მამუკა მაგრაქველიძე, კახა უჩავა, ირაკლი ჩხიკვაძე, 9 - ნონო ანდღულაძე, მიხეილ სუჯაშვილი, დავით ბასილაია, 8 - გიორგი ელიზბარაშვილი, გრეგორ იაშვილი, ილია მაისურაძე, რეზო გიგაური, ვასილ აბაშიძე, გიორგი კუთრაშვილი, გიორგი ნემსაძე, 7 - სოსო ნიკოლაენკო, ლექსო გუგავა, ლევან ჯაველიძე, შოთა მოდებაძე, 6 - შალვა სუთიაშვილი, ლაშა ფირფილაშვილი, დავით გასვიანი, ანტონ ფეიქრიშვილი, 5 - ბუბა კვინიხიძე, თემურ სოხაძე, გიორგი ბუგიანაშვილი, ელგუჯა იოვაძე, სანდრო ესაკია, სანდრო თოდუა, 4 - ირაკლი გუნდიშვილი, შალვა პაპაშვილი, გიორგი კაჭარავა, სანდრო მაისურაძე, ოთარ ელოშვილი, სანდრო თოდუა, ლაშა თავართქილაძე, 3 - რევაზ ბელქანია, დავით ვართანიანი, ნიკა იურინი, დავით კიკნაძე, არჩილ ქავთარაშვილი, 2 - ირაკლი ყიასაშვილი, იოსებ პარწიკანაშვილი, დავით ჟღენტი, ნიკოლოზ ჭავჭავაძე, შოთა მელიქიძე, გიორგი ჟღენტი, სანდრო მჭედლიშვილი, დავით აშვეთია, ჯაბა ბრეგვაძე, 1 - ვახტანგ ახვლედიანი, დავით ბარამიძე, დავით გურგენიძე, ზვიად მათიაშვილი, ირაკლი მოდებაძე, გიორგი მჭედლიშვილი, სანდრო ნიჟარაძე, დენის პინჩუკოვი, ლევან ღვაბერიძე, დავით ჩიჩუა, შავლეგ ჯანელიძე, კოტე ჯინჭარაძე, ლუკა ხაჩირიშვილი.
1981 ქულა გუნდს შესძინეს: 227 - ჯიმშელაძე, 155 - ურჯუკაშვული, 124 - კვირიკაშვილი, 90 - გორგოძე, 70 - ზედგინიძე, 65 - მაჩხანელი, 60 - ზიბზიბაძე, 55 - მალაღურაძე, 50 - ა. გიორგაძე, 40 - ხამაშურიძე, 39 - ბარკალაია, 35 - ლაბაძე, 34 - კვინიხიძე, 30 - კაცაძე, უდესიანი, შველიძე, ცაბაძე, დ. კაჭარავა, დადუნაშვილი, აბუსერიძე, 25 - ურუშაძე, ხეხელაშვილი, ჩხაიძე, უდესიანი, 20 - ბოლღაშვილი, ჩხიკვაძე, 16 - კიკნაძე, 15 - ზ. მჭედლიშვილი, ზ. მაისურაძე, ქავთარაშვილი, შკინინი, ზირაქაშვილი, სამხარაძე, ნატრიაშვილი, 13 - ი. გიორგაძე, 10 - აბაშიძე, შ. მოდებაძე, დიდებულიძე, დათუნაშვილი, ელოშვილი, იაშვილი, ნემსაძე, 5 - ბასილაია, გიგაური, გუნდიშვილი, გუგავა, თავართქილაძე, ი. მაისურაძე, ნადირაძე, კოპალიანი, ნიკოლაენკო, ღვაბერიძე, ხინჩაგიშვილი, 4 - იურინი, ყაისაშვილი, 2 - სოხაძე, ელიზბარაშვილი.
გარდა ევროპის ერთა თასისა საქართველოს ნაკრები 90-იან წლებში ოთხჯერ მონაწილეობდა ფირა-ს ჩემპიონატებში. ამ ჩემპიონატებში საქართველოს ნაკრებმა ორჯერ დაიკავა I ადგილი (1993/94 - III ჯგუფი და 1994/95 - III ჯგუფი), ერთხელ - II ადგილი (1995/96 - II ჯგუფი) და ერთხელ IV ადგილი (1996/97 - I ჯგუფი). სულ გუნდმა ჩაატარა 11 მატჩი. საქართველოს მეტოქეები იყვნენ: ლუქსემბურგი (10-10), შვეიცარია (22-21), ბულგარეთი (70-8), მოლდოვა (47-5), გერმანია (14-3), ნიდერლანდები (3-55), ჩეხეთი (20-3 და 18-14), რუსეთი (29-20), პორტუგალია (17-21) და პოლონეთი (23-29). ამრიგად გუნდმა მოიგო 7, ფრედ დაამთავრა 1 და წააგო 3 შეხვედრა. სათამაშო ქულების შეფარდება: 273-189 (ლელოები: 33-29).
ამ ტურნირებში გუნდს ხელმძღვანელობდნენ თემურ ბენდიაშვილი (1 მატჩი), დუგლას კავთელაშვილი (3 მატჩი) და გურამ მოდებაძე (7 მატჩი). გუნდის ღირსებას იცავდა 50 მორაგბე: დიმა ობოლაძე (11 მატჩი/10 ქულა), კახა მაჩიტიძე (9/52), ნიკა იურინი (8/29), ლევან ჩიქვინიძე (8/2), ირაკლი ჩიქავა (8/5), არჩილ ქავთრაშვილი (7/30), კახა ალანია (7), შოთა მოდებაძე (6/24), პავლე ჯიმშელაძე (6/25), ლევან ცაბაძე (6), ზვიად ლიპარტელიანი (5), ზაზა ლეჟავა (5), ზაზა ხუციშვილი (5), ალეკო ღიბრაძე (5), მევლუდ მთიულიშვილი (5), აკაკი მაჭუტაძე (5/5), ელგუჯა იოვაძე (5/15), გელა ფირცხალავა (5/5), პაატა ძოწენიძე (4), ვანო ნადირაძე (4/10), ნუგზარ მგელაძე (4), გია ლაბაძე (4), კახა კობახიძე (4), გია გიუნაშვილი (4), ემზარ ძაგნიძე (4/8), ზურაბ რეხვიაშვილი (3), თამაზ ხუადე (3), იოსებ პარწიკანაშვილი (3), ნუგზარ ძაგნიძე (3/18), რეზო ჯაფარაშვილი (3), ვიქტორ დიდებულიძე (3/10), ვახტანგ ცქიტიშვილი (3), გიორგი ბუგიანაშვილი (3), ზურაბ მჭედლიშვილი (2), პაატა ტყაბლაძე (2), თენგიზ ტურძელაძე (2), ბესო ტეფნაძე (2), სპირიდონ ლიპარტელიანი (2/10), შავლეგ ჯანელიძე (2), გია რაფავა (2), გიორგი კახიანი (2), თამაზ ფხაკაძე (2), მერაბ ბესელია (2), გუგა ბაბუნაშვილი (2), დემირ ძნელაძე (1), მალხაზ ჭეიშვილი (1), დავით ვართანიანი (1), რატი ურუშაძე (1), ბადრი შვანგირაძე (1), ემზარ შანიძე (1), სანდრო საკანდელიძე (1), მერაბ მარჯანიშვილი (1), ვასილ კაცაძე (1/5), ირაკლი ლეჟავა (1), სანდრო ჩხენკელი (1), დავით ჩავლეიშვილი (1/5), გიორგი ბერიაშვილი (1), ნონო ანდღულაძე (1/5), აქვსენტი გიორგაძე (1).
სქოლიო
კატეგორია:ევროპის ერთა თასი
კობრეზია
კობრეზია (Kobresia) — მცენარეთა გვარი ისლისებრთა ოჯახისა. მრავალწლოვანი მკვრივკორდოვანი ბალახებია.
ცნობილია 40-მდე სახეობა, რომელიც იზრდება ჩრდილოეთ ნახევარსფეროს ზომიერ და ცივ სარტყელში, უფრო მეტად აზიაში. ზოგი მათგანი კარგი საძოვრის მცენარეა.
საქართველოში კობრეზიის 3 სახეობა იზრდება (Kobresia schienoides, Kobresia capillifolia და Kobresia persica). სამივე გვხვდება კავკასიონის მთავარ ქედზე. სამხრეთ მთიანეთში კი გავრცელებულია მხოლოდ Kobresia persica, Kobresia capillifolia დიდ მასივებს ქმნის, მაგ., თრუსოს ხეობაში (სუბალპურ სარტყელში) ოდესღაც არყნარის ადგილზე განვითარებულია მეტად ორიგინალური მდელო, სადაც კოლბოხებზე სახლდება კობრეზია, ხოლო მ. შ. ჩაზნექილ არეზე კი დრიადი (Dryas caucasica). ხშირია აგრეთვე Kobresia svhoenoides, რომელიც ითვლება ცხვრისა და ცხენის კარგ საკვებად.
ლიტერატურა
კატეგორია:ისლისებრნი
დოლრა
დოლრა — სამხრეთ-აღმოსავლეთური ექსპოზიციის, ხეობის ტიპის მყინვარი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის სამხრეთ კალთაზე. 1960 წელს მისი სიგრძე 8,78 კმ, ხოლო ფართობი 8,01 კმ² იყო. 2015 წლის მონაცემებით მისი სიგრძე 7,64 კმ, ხოლო ფართობი 5,48 კმ²-ია. მისი სიგრძეში დამოკლება ძირითადად გამოწვეულია იმით, რომ 1960 წელს მყინვარის რიგელზე გადმოკიდებული ენით მთავრდებოდა და ძლიერ მექანიკურ ნგრევას განიცდიდა. მიუხედავად ამისა, კავკასიონის სხვა მყინვარებთან შედარებით მყინვარ დოლრაზე უკანდახევის დიდი მაჩვენებელი არ ფიქსირდება. ასაზრდოებს მდინარე დოლრაჭალას.
სქოლიო
კატეგორია:სამეგრელო-ზემო სვანეთის მხარის მყინვარები
Cerapachys punctatissimus
Cerapachys punctatissimus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cerapachys-ს გვარიდან. მიეკუთვნება Cerapachyinae-ს ქვეოჯახს. .
სქოლიო
კატეგორია:ჭიანჭველები
მირზა ჰასან ალკადარი
მირზა ჰასან ალკადარი (Хьасан Абдуллагьан хва Алкьвадарви, Mirzə Həsən Hacı Abdulla oğlu Əfəndi Əlqədari; დ. 1834 წლის 15 ოქტომბერი, ალახანი, კავკასიის იმამატი - გ. 1910 წლის 12 სექტემბერი, ალკადარი, დაღესტნის ოლქი, რუსეთის იმპერია) — ისლამური წარმოშობის იურისტი (ფაქიჰი, ანუ ისლამური სამართლის ექსპერტი), ისტორიკოსი, პოეტი, განმანათლებელი რევოლუციამდელ დაღესტანში.
ბიოგრაფია
მირზა ჰასან ალკადარი დაიბადა 1834 წლის 15 ოქტომბერს, სოფელ ბალახანში, რომელიც მდებარეობს თანამედროვე უნცუკულსკის რაიონში. მისი მამა აბდულა კურა ხანათის სოფელ ალკადარიდან იყო (ახლანდელი სულეიმან-სტალსკის რაიონი). სოფლის მმართველის ზეწოლის შემდეგ კი სოფელ ბალახანში გადავიდა საცხოვრებლად.
მირზა საკმაოდ განათლებული იყო და კარგად იცოდა გრამატიკა, ლოგიკა, ყურანი, ჰადისი, სიზმრების ინტერპრეტაცია, მათემატიკა და ა.შ. ის სოფელ ახტიში სწავლობდა, სადაც შეისწავლა ცნობილი აღმოსავლური ავტორების ნაშრომები ასტრონომიაზე, როგორიცაა „შარჰ ალ-მულაჰასი“, ასევე ფილოსოფიაზე - „შარჰ ალ-ჰიდაიათი“. ასევე მან შეისწავლა ისლამური იურისპრუდენციის საფუძვლები, ასევე თავისუფლად ფლობდა არაბულ, თურქულ და სპარსულ ენებს, ამასთანავე წერდა აზერბაიჯანულ ენაზეც. სკოლის დამთავრების შემდეგ ასწავლიდა არაბულ ენას თავის სოფელში.
მირზა თორმეტი წლის განმავლობაში წერდა წიგნებს და თანამშრომლობდა იმდროინდელ ცნობილ გაზეთებსა და ჟურნალებთან. მას ასევე ჰქონდა მიმოწერა გამოჩენილ მეცნიერებთან, პოეტებთან და რელიგიურ მოღვაწეებთან.
მან მიიღო იუნკრის წოდება 1865 წელს. 1871 წელს იგი გახდა უმცროსი ლეიტენანტი, ხოლო 1874 წელს უფროსი ლეიტენანტი. 1877 წელს დაღესტანსა და ჩეჩნეთში აჯანყების დაწყების შემდეგ მირზა ამ აჯანყებებში მონაწილეობაში დაადანაშაულეს. იგი დააპატიმრეს და გადაასახლეს ქალაქ სპასკში, ტამბოვის გუბერნიაში, 1879 წელს. სპასკში იგი მჭიდრო კავშირი ჰქონდა ადგილობრივ თათარ მუსლიმებთან. მან დეტალურად აღწერა თავისი შთაბეჭდილებები იმ მიწის შესახებ, სადაც ოთხი წლის გატარება მოუწია, წიგნში - „დივან ალ-მამნუნ“.
1883 წელს ის დაბრუნდა სამშობლოში ალექსანდრე III-ის მიერ გამოცხადებული ამნისტიით. გადასახლებიდან დაბრუნების შემდეგ ჰასანმა მშობლიურ სოფელში სკოლა გახსნა. იქ ასწავლიდა კითხვას, წერას, არითმეტიკას, გეოგრაფიას, ასტრონომიას, დაღესტნის ისტორიას.
ის ასევე წერდა სტატიებს ბაქოს გაზეთში - „აკინჩიში“, 1875-1876 წლებში და გაზეთ „ზიაში“, რომელიც გამოდიოდა თბილისში 1879-1880 წლებში.
ნაშრომები
მირზა ჰასან ალკადარმა მრავალი წიგნი დაწერა არაბულ, თურქულ, სპარსულ ენებზე. განსაკუთრებით ცნობილია მისი ისტორიული ქრონიკა Kitāb Āthār-i Dāghistān („ისტორიული ცნობები დაღესტნის შესახებ"), რომელიც მოიცავს დაღესტნის ისტორიას მრავალი საუკუნის განმავლობაში. წიგნის პირველი გამოცემა გამოიცა 1903 წელს ბაქოში აზერბაიჯანულ ენაზე, ხოლო მაჰაჩყალაში 1929 წელს წიგნი გამოიცა რუსულ ენაზე (მთარგმნელი იყო მირზას ვაჟი - ალი ჰასანოვი). მირზამ ასევე დაწერა „ჯირაბ ალ-მამნუნი“ 1910 წელს და გამოაქვეყნა 1912 წელს, რომელშიც მოყვანილია შარიათის (ძირითადად შაფიის იურიდიული სკოლის) ძირითადი დებულებები და სხვა საკითხები ისლამის შესახებ. მან 1913 წელს დაწერა „დივან ალ-მამნუნი" - ლექსების კრებული, რომელშიც დაწვრილებით იყო აღწერილი 1877 წლის მოვლენები.
სქოლიო
კატეგორია:დაბადებული 15 ოქტომბერი კატეგორია:დაბადებული 1834 კატეგორია:გარდაცვლილი 1910 კატეგორია:გარდაცვლილი 12 სექტემბერი კატეგორია:დაღესტნელი პოეტები კატეგორია:დაღესტნელი ავტორები
დეცლი
კირილ ალექსანდრეს ძე ტოლმაცკი (Кирилл Толмацкий) — რუსი რეპ-შემსრულებელი, სიმღერების ავტორი, კომპოზიტორი, მსახიობი და პოეტი, ცნობილია სასცენო ფსევდონიმით დეცლი, Le Truk და ჯუზეპე ჟესტკო. დეცლი, რუსეთის ჰიპ-ჰოპ შემსრულებლებს შორის ერთ-ერთი ყველაზე გავლენიანია და რუსული ჰიპ-ჰოპის პირველი ცნობილი შემსრულებელია დსთ-ში.
ძვ. წ. 560
გარდაიცვალნენ
*
დეცლი
ბიოგრაფია
დეცლი, 1983 წლის 22 ივლისს ქალაქ მოსკოვში დაიბადა. მამა — ალექსანდრე ტოლმაცკი (დ. 1960), ქარხანა „Серп и молот“-ის კულტურის სახლის დიჯეი, 1987 წლიდან — პროდიუსერი, რადიო Next-ის დამაარსებელი (2005), 2011 წლიდან - ტელეარხ A-One-ის გენერალური პროდიუსერი. პირადი მიზეზით, ბოლო 15 წლის განმალობაში კირილს მამასთან ურთიერთობა არ ჰქონდა. დედა — ირინა ტოლმაცკაია (დ. 1963), სამედიცინო ადმინისტრატორია. დედამისი სწავლობდა შვეიცარიაში და დაამთავრა მოსკოვის British International School. კირილს ჰყავს ნახევარდა ანფისა (დ. 2009, მამის მეორე ქორწინებიდან) და ძმა თეოდორე.
შემოქმედებითი კარიერა
მისი სადებიუტო ალბომია „Кто? ты“, რომელიც 2000 წელს გამოვიდა, რომლის ასლი მილიონზე მეტი ტირაჟით გამოიცა. ამ ალბომისთვის დეცლმა, მოიპოვა პრემია „Рекордъ-2001“ ნომინაციაში „წლის დებიუტი“, ასევე MTV Video Music Awards-ის ჯილდო კლიპისთვის "Вечеринка" ნომინაციაში „მაყურებელთა სიმპათიის რუსული პრიზი“.
დეცლის მუსიკალური ალბომები დიდი პოპულარულობით სარგებლობს. რუსულენოვანი რადიო და ტელვიზიების მუსიკალურ ჩარტებში რამდენიმე ხნის განმავლობაში მაღალ რეიტინგს ინარჩუნებდა. დეცლი აქტიურ მუსიკალურ საქმიანობას გარდაცვალებამდე ეწეოდა.
გარდაცვალება
2007 წელს, იჟევსკურ გამოცემაში „Fanlife“ დეცლმა თქვა, რომ 35 წლის ასაკში საკუთარი სიკვდილის ინსცენირებას გეგმავდა:
2015 წელს, ვორონეჟის სააგენტოსთვის „Галерея Чижова“ მიცემულ ინტერვიუში, დეცლმა ისევ გაიმეორა თავისი გეგმის შესახებ:
2019 წლის 3 თებერვალს, დეცლი 35 წლის ასაკში გარდაიცვალა. ის ქალაქ იჟევსკში, ერთ-ერთი კაფის კერძო წვეულებაში მონაწილეობდა. სცენაზე გამოსვლის შემდეგ, საგრიმიოროში თავი ცუდად იგრძნო. ის ხელის მტევნების ტკივილს უჩიოდა, რომელსაც თან კრუნჩხვებიც დაერთო. რეპერი გულის უკმარისობის შედეგად გარდაიცვალა, მიუხედავად საჭირო სამედიცინო დახმარების გაწევისა.
სქოლიო
კატეგორია:დაბადებული 1983 კატეგორია:დაბადებული 22 ივლისი კატეგორია:გარდაცვლილი 2019 კატეგორია:გარდაცვლილი 3 თებერვალი კატეგორია:რუსი მომღერლები კატეგორია:დეცლი
Garage Inc.
Garage Inc. — ამერიკული მძიმე მეტალ ჯგუფ მეტალიკის 1998 წელს გამოსული ქავერ ალბომი. ალბომის ორნახევარ მილიონზე მეტი ეგზემპლარი გაიყიდა მხოლოდ აშშ-ში. შეიცავდა სიმღერების ქავერ ვერსიებს, იმ მომენტამდე გამოსული ყველა სინგლის B-გვერდებზე გამოსულ ქავერებს და მთლიან The $5.98 E.P.: Garage Days Re-Revisited EP-ს, რომელიც აღარ გამოსულა მისი პირველი გამოსვლის (1987 წელი) შემდეგ.
სახელწოდება Garage Days Re-Revisited-სა და მათი სიმღერის Damage, Inc. კომპინაციაა. ალბომი მოიცავს შემსრულებლებს, რომელთაც მეტალიკაზე იქონიეს გავლენა.
დისკი 1
ეს სიმღერები ჩაწერილია 1998 წლის სექტემბერ - ოქტომბერში
დისკი 2
ეს ტრეკები წარმოადგენს იმ შემსრულებელთა სიმღერების ქავერ ვერსიებს, რომლებმაც გავლენა იქონიეს მეტალიკაზე ადრეულ წლებში. აქ არის ასევე მეტალიკის სინგლების B-გვერდები.
სქოლიო
კატეგორია:1998 წლის კომპილაციური ალბომები კატეგორია:Elektra Records-ის ალბომები კატეგორია:მეტალიკის კომპილაციური ალბომები კატეგორია:Vertigo Records-ის ალბომები
ზედა ვანი
ზედა ვანი — სოფელი საქართველოში, იმერეთის მხარის ვანის მუნიციპალიტეტში, თემის ცენტრი (სოფელი: ტყელვანი). მდებარეობს მდინარე ჭიშურის (რიონის აუზი) ორივე ნაპირზე. ზღვის დონიდან 160 მეტრი, ვანიდან 2,5 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 910 ადამიანი.
ზედა ვანის ეკლესია
სოფელში დგას XII-XIII საუკუნეების მთავარანგელოზის ეკლესია და სამრეკლო. კარგად გათლილ, ქვით ნაგებ ეკლესიას ჩრდილოეთით და სამხრეთით ნართექსები აქვს, დასავლეთ - ეგვტერი, კარისა და ფანჯრის საპირეები მოჩუქურთმებულია. ეგვტერისა და ნართექსების კედლებზე შემორჩენილია მხატვრობის ფრაგმენტები. პირველი ფენა XII-XIII საუკუნეებს მიეკუთვნება, მეორე - XVII საუკუნისს უგვიანესი არ უნდა იყოს. ქვის ფილების (ლორფინების) სახურავი ჩამოქცეულია. ქვით ნაგები ექვსწახნაგა სამრეკლო XIX ს. მიეკუთვნება. I სართული გადახურულია შეკრული კამარით, II სართული გახსნილია, III სართული კი თაღებით დაკავშირებული სვეტებისაგან შედგება და კონუსისებრი სახურავი აქვს.
სოფლის ტერიტორიაზე შემორჩენილია შუასაუკუნეების ციხის ნანგრევები, მთავარანგელოზის ეკლესიიდან ორ კილომეტრში. „ნაციხვარიდან“ ჩრდილოეთით ნახევარი კილომეტრის დაშორებით, შემორჩენილია ეკლესიის ნანგრევები, რომელთაც „კელენჯვარს“ ან სოსელიების ეკლესიას უწოდებენ. .
სქოლიო
კატეგორია:ვანის მუნიციპალიტეტის სოფლები
კაიმანის კუნძულები 2004 წლის ზაფხულის ოლიმპიურ თამაშებზე
კაიმანის კუნძულებმა ზაფხულის ოლიმპიურ თამაშებზე მეშვიდედ იასპარეზა 2004 წელს, საბერძნეთის დედაქალაქ ათენში. ამ თამაშებზე მათ ვერცერთი მედალი ვერ მოიპოვეს.
Lasioglossum sudum
სქოლიო
sudum
კაიმანის კუნძულები 2004 წლის ზაფხულის ოლიმპიურ თამაშებზე
რესურსები ინტერნეტში
კატეგორია:ქვეყნები 2004 წლის ზაფხულის ოლიმპიურ თამაშებზე კატეგორია:კაიმანის კუნძულები ზაფხულის ოლიმპიურ თამაშებზე
ქოფრიჯუს ხიდები
ქოფრიჯუს ხიდები — ხიდები თურქეთში, რომელიც მდებარეობდა მაკრიალიდან, შესაბამისად 6 და 7 კილომეტრის დაშორებით სამხრეთ-აღმოსავლეთით. ერთ-ერთ მათგანის თავზე ბეტონის თანამედროვე ჰორიზონტალური ხიდია აღმართული.
პირიტუს მუნიციპალიტეტი (ანსოატეგი)
პირიტუ — მუნიციპალიტეტი ვენესუელაში, ანსოატეგის შტატში. მუნიციპალიტეტს სამხრეთიდან ესაზღვრება ხუან-მანუელ-კახიგალის მუნიციპალიტეტი, ხოლო აღმოსავლეთიდან, დასავლეთიდან და ჩრდილოეთიდან — ფერნანდო-დე-პენალვერის მუნიციპალიტეტი.
პირიტუს მუნიციპალიტეტის მოსახლეობა, 2007 წლის მონაცემებით, შეადგენს 24 532 ადამიანს. ხოლო ფართობი — 225 კმ².
სქოლიო
კატეგორია:ანსოატეგის შტატის მუნიციპალიტეტები
პოლონეთის მეორე დანაწილება
პოლონეთ-ლიტვის თანამეგობრობის მეორე დაყოფა მოხდა 1793 წელს. მეორე დაყოფა პოლონეთ-რუსეთის ომის (კონსტიტუციის დაცვის ომი) და ტარგოვიცის კონფედერაციის შედეგი იყო. დაყოფა განახორციელეს რუსეთის იმპერიამ და პრუსიის სამეფომ. დაყოფის რატიფიცირება მოახდინა პლონეთის პარლამენტმა (სეიმმა) 1793 წელს. (იხილეთ გროდნის სეიმი).
მიზეზი
1790 წელს ისეთი პოლიტიკური ვითარება იყო შექმნილი, რომ პოლონეთს მისდა უნებურად, საკუთრ მტერთან პრუსიასთან, მისთვის მომაკვდინებელ ალიანსში უწევდა ყოფნა. 1790 წელს პოლონურ-პრუსიულ ალიანსს მოეწერა ხელი, რომელიც თანამეგრობის დაცვის მცდარ იმედს იძლეოდა. 1791 წლის 3 მაისის კონსტიტუცია პოლიტიკურ უფლებას ანიჭებდა ბურჟუაზიას, მიეღო დამოუკიდებლობა მთავრობის სამი შტოსგან და განთავისუფლებულიყო რეპნინის სემის ვალდებულებებისგან. ეს რეფორმები უბიძგებდა მეზობლების მიმართ აგრესიული მოქმედებებისკენ და პოლონეთ-ლიტვის თანამეგობრობის აღდგენის შანს აჩენდა. ერთხელ კიდევ სცადა პოლონეთმა რეფორმების ჩტარება და საკუთარი თავის რუსეთის ნებართვის გარეშე გაუმჯობესება და კიდევ ერთხელ იმპერატორი ეკატერინა გაბრაზდა; ასაბუთებდა რა, რომ პოლონეთმა ფიცი გატეხა და რადიკალური იაკობინიზმისკენ გადაიხარა 1792 წელს რუსეთის ჯარები შემოიჭრნენ თანამეგობრობაში.
პოლონეთ-რუსეთის 1792 წლის ომში პრორუსულად განწყობილი კონსერვატი პოლონელი მაგნატები და ტარგოვიცას კონფედერაცია, ოქროს თავისუფლების აღდგენაში რუსეთის მხარდაჭერაში დარწმუნებულები, კონსტიტუციის მხარდამჭერი პოლონური ძალების წინააღმდეგ იბრძოდნენ. თავისი პრუსიელი მოკავშირეებისგან მიტოვებული კონსტიტუციის მხარდამჭერი პოლონური ძალები, რუსეთის რეგულარურ არმიასთან ბრძოლაში დამარცხდნენ.
რუსეთის პოლონეთში შეჭრის მთავარი მიზეზი იყო, პოლონეთის რეფორმების შეჩერება, პოლონეთის შემდგომი დაყოფის განზრახვის გარეშე. (რადგან ის პოლონეთს თავის პროტექტორატად მოიაზრებდა და არ ხედავდა პოლონეთის ნაწილების სხვა ქვეყნებისთვის დათმობის საჭიროებას). ფრიდრიხ II პრუსიელმა ამ მოვლენებში დაინახა თავისი ქვეყნის გაძლიერების საშუალება. ფრიდრიხმა მოითხოვა ეკატერინესგან მოკავშირე პოლონეთის მიტოვებისთვის და პირველი კოალიციის ომში საფრანგეთის რევოლუციის წინააღმდეგ პრუსიის მონაწილეობისათვის (რომელშიც პრუსიის მონაწილეობას რუსეთი ახალისებდა და რომელშიც ამ მოვლენებამდე ცოტა ხნის წინ ვალმისთან ბრძოლაში პრუსიამ დიდი მარცხი განიცადა.) საომისიოდ პოლონეთის ტერიტორიების გარკვეული ნაწილი. რუსეთი დათანხმდა პრუსიის პირობებს.
რესურსები ინტერნეტში
კატეგორია:ლიეტუვის ისტორია კატეგორია:პოლონეთის დანაწილება
მინიტი (თამაში)
„მინიტი (Minit)“ — სათავგადასავლო ვიდეო თამაში, რომელიც შექმნილია იან ვილემ ნიჯმანის(Vlambeer-ის თანადამფუძნებელი) მიერ. თამაში გამოქვეყნებულია Devolver Digital-ის მიერ და გამოვიდა 2018 წლის 3 აპრილს Windows, macOS, Linux, Xbox One და PlayStation 4-ისთვის. თამაშის წინაპირობა არის ის, რომ თითოეული მოთამაშის სიცოცხლე გრძელდება მხოლოდ ერთ წუთს, რის შედეგადაც ხდება "უცნაური პატარა თავგადასავალი, რომელიც გაგრძელდა სამოც წამს". ყოველ სიცოცხლეზე მოთამაშე უფრო მეტს შეიტყობს სამყაროს შესახებ.
ამბავი
თამაში იწყება მოთამაშით, იხვის მსგავსი არსებით, რომელიც სახლშია. მოთამაშე აღმოაჩენს ნაპირზე ამორეცხილ ხმალს. მისი აღებისას უკვე ტაიმერით ვხვდებით, რომ ხმალი დაწყევლილია. ყოველ 60 წამში მოთამაშე კვდება და იღვიძებს საწოლში. ფოსტალიონი ამბობს რომ ეს ხმალი არის ხმლის ქარხნის პროდუქტია და ეს არ არის პირველი შემთხვევა როდესაც ეს მოხდა. ამიტომ რაც შეიძლება მალე უნდა მიხვიდეთ ხმლის ქარხანაში. მოთამაშეს მოეთხოვება გაიაროს ზღვისპირი, უდაბნო და ჭაობი, რათა შეაგროვოს საჭირო ნივთები ქარხანაში მისასვლელად.
მეორე ნაწილში მოთამაშე პულობს გატეხილ ხმალს და ხელახლა ააქტიურებს წყევლას, მაგრამ ახლა მოთამაშეს აქვს ერთი სიცოცხლე, აქვს ნაკლები დარტმის დიაპაზონი და დროის ლიმიტი ახლა არის 40 წამი. ყველაფრის ხელახლა გაკეთების შემდეგ, მოთამაშე კიდევ ერთხელ ამტვრევს ხმალს, ამჯერად სამუდამოდ.
ბოლო სცენაში, მოთამაშე ისვენებს შორეულ კუნძულზე, სანამ თითქმის ყველა პერსონაჟი მოულოდნელად არ გამოჩნდება.
სქოლიო
კატეგორია:ვიდეო თამაშები კატეგორია:თამაშები
იაბილკოვეცი
იაბილკოვეცი (Ябълковец) — დასახლება ბულგარეთში. მდებარეობს კირჯალის ოლქში, შედის არდინოს მუნიციპალიტეტში. მოსახლეობა შეადგენს 244 ადამიანს.
პოლიტიკური სიტუაცია
ადგილობრივ იაბილკოვეცის საკმეტოში, რომლის შემადგენლობაშიც შედის იაბილკოვეცი, კმეტის (უხუცესის) თანამდებობას ასრულებს მიუზეინ ზიულკეფ სულეიმანი (მოძრაობა უფლებებისა და თავისუფლებებისთვის) არჩევნების შედეგების მიხედვით.
მუნიციპალიტეტის კმეტი (მერი) — რესმი მეჰმედ მურადი (მოძრაობა უფლებებისა და თავისუფლებებისთვის) არჩევნების შედეგების მიხედვით.
რესურსები ინტერნეტში
კატეგორია:არდინოს მუნიციპალიტეტის დასახლებული პუნქტები
ძვ. წ. 561
გარდაიცვალნენ
*
ვაზენჰორნი
ვაზენჰორნი (Wasenhorn) — მთა ბერნის ალპებში, შვეიცარიაში. მდებარეობს ბლიცინგენის მუნიციპალიტეტის ჩრდილოეთით, ვალეს კანტონში. აღმართულია ობერააროტჰორნის სამხრეთით მდებარე ქედზე, რომელიც ფიშერის მყინვარის ხეობას რონის ხეობისგან გამოჰყოფს.
რესურსები ინტერნეტში
კატეგორია:ალპები კატეგორია:შვეიცარიის მთები
ტირიჩმირი
რესურსები ინტერნეტში
კატეგორია:პაკისტანის მთები
Blasphemous Rumours / Somebody
Blasphemous Rumours / Somebody — ინგლისური ელექტრონული ჯგუფ Depeche Mode-ის დისკოგრაფიაში რიგით მე-12 სინგლი. იგი გამოიცა ბრიტანეთში, 1984 წლის 29 ოქტომბერს, როგორც სინგლი ალბომიდან Some Great Reward.
სიმღერის ტექსტში საუბარია 16 წლის გოგონაზე, რომელმაც სცადა, თავი მოეკლა. ისტორიის თხრობა გრძელდება იმ მომენტიდან, როდესაც იგი უკვე 18 წლისაა. იგი იწამებს ღმერთს, მაგრამ გარკვეული დროის შემდეგ მას მანქანა ეჯახება და კლავს. გოგონას დასკვნა ასეთია: არ მსურს მკრეხელური გამონათქვამები გავაჟღერო, მაგრამ ჩემი აზრით, ღმერთს აქვს იუმორის ცუდი გრძნობა. იმედია, როდესაც მოვკვდები, ვნახავ, როგორ ეცინება.
სიმღერის ოფიციალური მუსიკალური ვიდეოს რეჟისორია კლაივ რიჩარდსონი.
რესურსები ინტერნეტში
კატეგორია:1984 წლის სინგლები კატეგორია:Depeche Mode-ის სიმღერები
რევაზ ზარიძე
რევაზ ზარიძე (დ. 8 მაისი, 1938, თბილისი) — ქართველი ფიზიკოსი. ფიზიკა-მათემატიკის მეცნიერებათა დოქტორი (1986), პროფესორი (1986).
1962 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი. მუშაობდა ნახევარგამტარების პრობლემურ ლაბორატორიაში. 1973–1990 წლებში მუშაობდა სამხედრო პრობლემებთან დაკავშირებულ დაკვეთებზე. 1981–2008 წლებში იყო თბილისის სახელმწიფო უნივერსიტეტის გამოყენებითი ელექტროდინამიკის ლაბორატორიის გამგე. 1991 წლიდან თანამშრომლობდა საზღვარგარეთის მრავალ უნივერსიტეტთან, Motorola-ს კვლევით ლაბორატორიასთან (აშშ), ეწევა სამეცნიერო და პედაგოგიურ საქმიანობას. 1996 წლიდან იყო ელექტრული და ელექტრონული ინჟინერიის ინსტიტუტის (IEEE, აშშ) ორგანიზატორი და განყოფილების გამგე. 2009 წლიდან თბილისის სახელმწიფო უნივერსიტეტის ემერიტუს პროფესორია. რევაზ ზარიძის კვლევის ძირითადი მიმართულებებია: ელექტრომაგნიტური მოვლენების თეორიული და ექსპერიმენტული კვლევა, მოდელირება და სიმულაცია, ველის ზემოქმედება ბიოლოგიურ ობიექტებზე. დაჯილდოებულია ორი ივანე ჯავახიშვილის მედლით (1995, 2009).
სქოლიო
კატეგორია:დაბადებული 8 მაისი კატეგორია:დაბადებული 1938 კატეგორია:თბილისში დაბადებულები კატეგორია:ქართველი ფიზიკოსები კატეგორია:თბილისის სახელმწიფო უნივერსიტეტის კურსდამთავრებულები კატეგორია:ფიზიკა-მათემატიკის მეცნიერებათა დოქტორები კატეგორია:ქართველი პროფესორები კატეგორია:ივანე ჯავახიშვილის სახელობის მედლით დაჯილდოებულები
ბრაიტონ-ბიჩი
thumb|200px|ბრაიტონ-ბიჩის ტიპური ქუჩა ბრაიტონ-ბიჩი (Brighton Beach — ბრაიტონის სანაპირო) — რაიონი ბრუკლინის სამხრეთში, ქალაქ ნიუ-იორკში. სახელი გაითქვა 1970-იან წლებში, როგორც ყოფილი საბჭოთა კავშირიდან (მეტწილად უკრაინა და რუსეთი) ემიგრირებულთა კომპაქტურად დასახლებულთა ადგილმა. უბნის მოსახლეობა 350 ათასს შეადგენს.
რაიონი ამჟამად ცნობილია ეთნიკური რესტორნებით, კაფეებითა და საკონცერტო (საბანკეტო) დარბაზებით. აქ მდებარეობს რუსულენოვანი საზოგადოების მრავალი კულტურული და საგანმანათლებლო ცენტრი — რადიოსადგურები, ტელესტუდიები, გაზეთის რედაქციები, სკოლები და სკოლამდელი დაწესებულებები, ასევე გასართობი ცენტრები. ამავე უბანში ცხოვრობს ნიუ-იორკის ქართველ ემიგრანტთა დიდი ნაწილიც.
რესურსები ინტერნეტში
კატეგორია:ბრუკლინი კატეგორია:რუსული დასახლებები აშშ-ში
Recording the Angel
ტურნეს ღია ადგილზე ჩატარებული კონცერტებიდან (50) ჩაწერილი იქნა 43 შოუ. ყველა გამოცემულ დისკს ახლავს ერთი და იგივე ყდა (დეივ გეენი და მაყურებელი ერთად აქნევენ ხელებს სიმღერის „Never Let Me Down Again“ შესრულებისას), განსხვავდება მხოლოდ ანოტაცია და შესრულებული სიმღერების სიები.
ამფითეატრი Shoreline, მაუნტინ-ვიუ, კალიფორნია, აშშ
კონცერტის თარიღი: აპრილი 27, 2006 / LHNCD01
სიმღერების სია
კოაჩელას მუსიკალური ფესტივალი, ინდიო, კალიფორნია, აშშ
კონცერტის თარიღი: აპრილი 29, 2006.
სიმღერების სია
თეატრი ღია ცის ქვეშ, ლას ვეგასი, აშშ
კონცერტის თარიღი: აპრილი 30, 2006.
სიმღერების სია
Cerapachys pusillus
Cerapachys pusillus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cerapachys-ს გვარიდან. მიეკუთვნება Cerapachyinae-ს ქვეოჯახს. .
Recording the Angel
ფორო სოლი, მეხიკო, მექსიკა
კონცერტის თარიღი: მაისი 4, 2006.
Cerapachys pusillus
სქოლიო
კატეგორია:ჭიანჭველები
Recording the Angel
ფორო სოლი, მეხიკო, მექსიკა
სიმღერების სია
კონცერტის თარიღი: მაისი 5, 2006.
დარბაზი, მონტერეი, მექსიკა
კონცერტის თარიღი: მაისი 7, 2006.
სიმღერების სია
თეატრი Nikon at Jones Beach, ვანტაა, ნიუ-იორკი, აშშ
კონცერტის თარიღი: მაისი 13, 2006.
სიმღერების სია
PNC Bank Arts ცენტრი, ჰოლმდელი, ნიუ ჯერსი, აშშ
კონცერტის თარიღი: მაისი 14, 2006.
სიმღერების სია
Bell ცენტრი, მონრეალი, კანადა
კონცერტის თარიღი: მაისი 17, 2006.
სიმღერების სია
Air Canada ცენტრი, ტორონტო, კანადა
კონცერტის თარიღი: მაისი 18, 2006.
სიმღერების სია
პავილიონი Nissan, ვაშინგტონი, აშშ
კონცერტის თარიღი: მაისი 21, 2006.
სიმღერების სია
ფესტივალი Rock Im Park, ნიურნბერგი, გერმანია
კონცერტის თარიღი: ივნისი 2, 2006.
Lasioglossum suisharyonense
Lasioglossum suisharyonense — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1914 წელს.
სქოლიო
suisharyonense
Recording the Angel
ფესტივალი Rock Im Park, ნიურნბერგი, გერმანია
სიმღერების სია
ფესტივალი Rock Am Ring, ნიურბურგრინგი, გერმანია
კონცერტის თარიღი: ივნისი 4, 2006.
სიმღერების სია
ვეზერშტადიონი, ბრემენი, გერმანია
კონცერტის თარიღი: ივნისი 5, 2006.
NRGi პარკი, ორხუსი, დანია
კონცერტის თარიღი: ივნისი 7, 2006.
სტადიონი Legia Stadium, ვარშავა, პოლონეთი
კონცერტის თარიღი: ივნისი 9, 2006.
სიმღერების სია
სტადიონი Inter, ბრატისლავა, სლოვაკეთი
სიმღერების სია
ფერენც პუშკაშის სახელობის სტადიონი, ბუდაპეშტი, უნგრეთი
კონცერტის თარიღი: ივნისი 12, 2006.
ძვ. წ. 564
გარდაიცვალნენ
*
Recording the Angel
ფერენც პუშკაშის სახელობის სტადიონი, ბუდაპეშტი, უნგრეთი
სიმღერების სია
ბეზიგრადის სტადიონი, ლუბლიანა, სლოვენია
კონცერტის თარიღი: ივნისი 14, 2006.
ფესტივალი Heineken Jammin' Festival, იმოლა, იტალია
კონცერტის თარიღი: ივნისი 16, 2006.
სიმღერების სია
ფესტივალი Greenfield, ინტერლაკენი, შვეიცარია
კონცერტის თარიღი: ივნისი 17, 2006.
სიმღერების სია
ლოკომოტივის სტადიონი, სოფია, ბულგარეთი
კონცერტის თარიღი: ივნისი 21, 2006.
სიმღერების სია
ეროვნული სტადიონი “Lia Manoliu”, ბუქარესტი, რუმინეთი
კონცერტის თარიღი: ივნისი 23, 2006.
სიმღერების სია
ფესტივალი O2 Wireless, ლონდონი, ინგლისი
კონცერტის თარიღი: ივნისი 25, 2006.
სიმღერების სია
The Point, დუბლინი, ირლანდია
კონცერტის თარიღი: ივნისი 26, 2006.
სიმღერების სია
ოლიმპიური სტადიონი, ბერლინი, გერმანია
კონცერტის თარიღი: ივნისი 28, 2006.
სიმღერების სია
ქალაქის მოედანი, არასი, საფრანგეთი
კონცერტის თარიღი: ივნისი 29, 2006.
სიმღერების სია
ფესტივალი Eurockennees, ბელფორი, საფრანგეთი
კონცერტის თარიღი: ივლისი 1, 2006.
სიმღერების სია
ფესტივალი Rock Werchter, ბელგია
კონცერტის თარიღი: ივლისი 2, 2006.
სიმღერების სია
ოლიმპიური სტადიონი, სტოკჰოლმი, შვედეთი
კონცერტის თარიღი: ივლისი 7, 2006.
სიმღერების სია
ფესტივალი Moon and Stars Festival, ლოკარნო, შვეიცარია
კონცერტის თარიღი: ივლისი 10, 2006.
სიმღერების სია
საფესტივალო მინდორი, ლეიპციგი, გერმანია
კონცერტის თარიღი: ივლისი 15, 2006.
სიმღერების სია
ოლიმპიური სტადიონი, რომი, იტალია
კონცერტის თარიღი: ივლისი 17, 2006.
სიმღერების სია
ფესტივალი Paleo, ნიონი, შვეიცარია
კონცერტის თარიღი: ივლისი 19, 2006.
სიმღერების სია
დიდი დარბაზი, ნიმი, საფრანგეთი
სიმღერების სია
სტადიონი Anoeta, სან სებასტიანი, ესპანეთი
კონცერტის თარიღი: ივლისი 22, 2006. მარტინ გორის 45-ე დაბადების დღე
სიმღერების სია
ანტონიო სორიას პარკი, ტორევიეხა, ესპანეთი
კონცერტის თარიღი: ივლისი 25, 2006.
სიმღერების სია
ხარების არენა, გრანადა, ესპანეთი
კონცერტის თარიღი: ივლისი 26, 2006.
სიმღერების სია
Kurucesme Arena, სტამბოლი, თურქეთი
კონცერტის თარიღი: ივლისი 30, 2006.
სიმღერების სია
პარკი Terra Vibe, ათენი, საბერძნეთი
კონცერტის თარიღი: აგვისტო 1, 2006.
სიმღერების სია
სქოლიო
კატეგორია:Depeche Mode-ის საკონცერტო ალბომები კატეგორია:2006 წლის საკონცერტო ალბომები კატეგორია:საკონცერტო ალბომების სერიები
ედენ პასტორა
ედენ ანასტასიო პასტორა გომესი (Edén Atanacio Pastora Gómez; დ. 22 იანვარი, 1937, სიუდად დარიო, ნიკარაგუა — გ. 13 ივნისი, 2020, მანაგუა ) —  ნიკარაგუელი პოლიტიკოსი, რომელიც მონაწილეობას იღებდა 2006 წლის საპრეზიდენტო არჩევნებში "ალტერნატივა შანსისთვის" კანდიდატად. იგი გავიდა მეხუთე ადგილზე. მანამდე, სომოსას რეჟიმის დაცემის შემდეგ იყო სამხრეთის ფრონტის, სამხრეთ ნიკარაგუაში უდიდესი სამხედრო დაჯგუფების, ლიდერი. ამ პერიოდში იყენებდა მეტსახელს კომანდანტე სერო. თავდაპირველად სანდინისტების გაერთიანების წევრი მედგრად იბრძოდა სომოსას დიქტატურის წინააღმდეგ და სანდინისტების რევოლუციის გმირად გადაიქცა. 1982 წელს რევოლუციის გამარჯვებს შემდეგ, იგი გაემიჯნა სანდინისტურ მთავრობას, უარყო რა ლენინურ-მარქსისტული იდეოლოგია. ჩამოაყალიბა დემოკრატიულ-რევოლუციური ალიანსი და პოლიტიკურ და სამხედრო ოპოზიციაში ჩაუდგა სანდინისტებს. მას აუგად მოიხსენიებდა ოლივერ ნორთი და რეიგანის შინაკაცები, რადგანაც პასტორამ უარი თქვა ამერიკის ცენტრალური სადაზვერვო სააგენტოსგან ზურგგამაგრებულ ნიკარაგუის დემოკრატუილ ძალბში გაერთიანებულიყო. პასტორა ასევე ცნობილი გახდა უცნაური ქცევით ინტერვიუს დროს. შეკითხვაზე, "რას აკეთებთ განმუხტვისთვის?", უპასუხა, "ვესიყვარულები ჩემს ცოლს."
დირკ ნოვიცკი
დირკ ვერნერ ნოვიცკი (გერ. Dirk Werner Nowitzki) (დ. 19 ივნისი, 1978, ვიურცბურგი, ბავარია, გერმანია) — გერმანელი პროფესიონალი კალათბურთელი. 21 წლის მანძილზე თამაშობდა აშშ-ში ეროვნული საკალათბურთო ასოციაციის კლუბ „დალას მევერიქსში“. მანამდე 1994-1998 წლებში თამაშობდა გერმანულ „DJK ვიურცბურგში“.
ედენ პასტორა
სანდინისტები
შვიდი წლის პასტორას მამა მოუკლა ანასტასიო სომოსა გარსიას ეროვნული გვარდიის შტაბის უფროსმა. ეს შემთხვევა უნდა ჩაითვალოს მისი რევოლუციური აღტყინების პირველ შემთხვევად. გრანადის იეზუიტების საშუალო სკოლაში აუგუსტო სესარ სანდინოს შესახებ და ნიკარაგუის ეროვნული გმირის მსგავსად დაიწყო ბრძოლა ანასტასიო სომოსა დებაილეს რეჟიმის წინააღმდეგ, გააანალიზა, რა რომ მისი მთავრობა კორუფციაში იყო ჩაფლული. ადგილობრივი გლეხებისგან ჩამოაყალიბა ნიკარაგუის სამხრეთის არმია. ედენი თავად დაუკავშირდა სანდინისტების ეროვნულ-ლიბერალურ ფრონტს 1960-იან წლებში და გადაიქცა გუერილას აჯანყების მებრძოლად. პასტორას კოდური მეტსახელი იყო სერო ანუ ნული. 1978 წელს ედენი იყო ერთ-ერთი სანდინისტების იმ 19 მეთაურთაგან, რომლებიც ეროვნული გვარდიის ფორმებში გადაცმულები შეიჭრნენ მანაგუის ეროვნულ სასახლეში, განაიარაღეს ან დახოცეს ეროვნული არმიის ნამდვილი წევრები და მძევლად აიყვანეს სესიაზე მისული კონგრესის წევრები, მათ შორის ანასატსიო სომოსა დებაილეს ნახევარძმა ხოსე სომოსა. ოპერაციამ სახელი მოუტანა აჯანყებულებს და აჯანყების გარდამტეხ წერტილად მიიჩნეოდა.
დირკ ნოვიცკი
რესურსები ინტერნეტში
კატეგორია:გერმანელი კალათბურთელები კატეგორია:დაბადებული 19 ივნისი კატეგორია:დაბადებული 1978
ედენ პასტორა
სანდინისტები
სინამდვილეში მოაწყვეს სომოსას მიერ დაპატიმრებული სანდინისტების, მათ შორის იყვნენ დანიელ ორტეგა და ტომას ბორხე, გათავისუფლება და მას შემდეგ რაც სომოსასგან მიიღეს $500, 000 პასტორას, ორტეგასა და სხვა გათავისუფლებულ პატიმრებს კუბაში ჩასვლის შესაძლებლობა მიეცათ. კუბაში მყოფი პასტორა ამბობდა, რომ იყო პატიმარი ფუფნებასა და ქალების სიყვარულის გარემოცვაში. მას არ აძლევდნენ ქვეყნის დატოვების უფლებას, სანამ პანამელი ძალოვანის, ომარ ტორიხოსის შვილი, ედენის მეგობარი არ ჩავიდა კუბაში და პირადად არ იხსნა იგი.
პასტორა დაინიშნა სამხრეთის ფრონტის მეთაურად და კოსტა-რიკის საზღვრიდან შეუტია ქალაქ რივასს. სომოსამ აჯანყების ერთ-ერთი ყველაზე ცნობილი მეთაურის წინააღმდეგ საუკეთესო ჯარისკაცები გაგზავნა. მიუხედავად მძიმე შედეგებისა სამხრეთის არმიამ წარმატებები მაინც მოიპოვა. საბოლოოდ სანდინისტების აჯანყებაში სამხრეთის ფრონტმა ედენ პასტორას ხელმძღვანელობით მნიშვნელოვანი წვლილი შეიტანა.
კონტრისტები
პასტორას იმედები გაუცრუვდა, როცა აჯანყების გამარჯვებულმა მეთაურებმა მანაგუის მდიდრული ვილები და აპარტამენტები დაისაკუთრეს. მან მიატოვა სანდინისტების რევოლუციური მოძრაობის ლიდერობა და დაუპირისპირდა სანდინისტურ რეჟიმს. მან კიდევ ერთხელ შექმნა ნიკარაგუის სამხრეთის ფრონტი და დაუკავშირდა ჩრდილოეთის ფრონტს, რომელიც დაკომპლექტებული იყო მოსკიტოს ინდიელებითა და ეროვნული არმიის ყოფილი წევრებით. მათ ერთად ჩამოაყალიბეს კონტრისტული მოძრაობა. სამხედრო თვალსაზრისით პასტორას მიღწევები გაცილებით ნაკლები იყო ვიდრე ჩრდილოეთის ფრონტისა. მას ნაკლებად უჭერდა მხარს შეერთებული შტატები. 1984 წელს პასტორა თავის პრესკონფერენციაზე იყო სავარაუდო მიზანი ლაპიენსას დაბომბვისას, რომელზეც დაიღუპა სამი ჟურნალისტი, თავად პასტორა კი მძიმედ დაიჭრა.
დღეს
პასტორას ჰყავდა სამი ცოლი, რომლებთანაც გაშორებულია. საკუთარ ცხოვრებაზე, როგორც რევოლუციონერზე, საუბრისას ამბობდა: "პირველყოვლისა ჩვენ, რევოლუვიონერებმა, დავკარგეთ ცოლები, უკანასკნელად კი სიცოცხლე. ჩვენს ქალებსა და სიცოცხლეს შორის კი დავკარგეთ თავისუფლება, ბედნიერება და სიცოცხლის აზრი."
დღესდღეობით პასტორას აქვს ზვიგენების რეწვის ბიზნესი რიო სან ხუანის მდინარეში, სან ხუან დელ ნორტეში.
ავარო პედრომ 2006 წელს გადაიღო დოკუმენტური ფილმი, ედენ პასტორა-კომანდანტე სერო, პასტორაზე, როცა იგი დაბრუნდა ნიკარაგუის პოლიტიკაში და მონაწილეობდა გრანადის მუნიციპალურ არჩევნებში.
კატეგორია:დაბადებული 22 იანვარი კატეგორია:დაბადებული 1937 კატეგორია:გარდაცვლილი 13 ივნისი კატეგორია:გარდაცვლილი 2020 კატეგორია:ნიკარაგუის პოლიტიკოსები კატეგორია:ნიკარაგუის რევოლუციონერები
პოტეპალოვო (ვოლოგდის ოლქი)
პოტეპალოვო (Потепалово) — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ვისოკოვის სასოფლო დასახლების შემადგენლობაში, მოსახლეობა 2002 წლის მონაცემებით 6 ადამიანს შეადგენდა.
იხილეთ აგრეთვე
კატეგორია:უსტ-კუბინსკის რაიონის დასახლებული პუნქტები
დოლრასწვერი
დოლრასწვერი — მწვერვალი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონზე, მდინარე ენგურის მარჯვენა შენაკადის — დოლრაჭალის სათავეში. სიმაღლე 3700 მ. დოლრასწვერი აგებულია კრისტალური ფიქლებით და გრანიტოიდებით. დაფარულია მუდმივი თოვლით. მწვერვალის სამხრეთ-აღმოსავლეთ კალთაზე არის ხეობის ტიპის მყინვარი დოლრა.
სქოლიო
კატეგორია:სამეგრელო-ზემო სვანეთის მხარის მთები
კაიმანის კუნძულები 2008 წლის ზაფხულის ოლიმპიურ თამაშებზე
კაიმანის კუნძულებმა ზაფხულის ოლიმპიურ თამაშებზე მერვედ იასპარეზა 2008 წელს, ჩინეთის დედაქალაქ პეკინში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 2008 წლის ზაფხულის ოლიმპიურ თამაშებზე კატეგორია:კაიმანის კუნძულები ზაფხულის ოლიმპიურ თამაშებზე
სან-ხოსე-დე-გუანიპას მუნიციპალიტეტი
სან-ხოსე-დე-გუანიპა — მუნიციპალიტეტი ვენესუელაში, ანსოატეგის შტატში. მუნიციპალიტეტს ჩრდილოეთიდან ესაზღვრება პედრო-მარია-ფრეიტესის მუნიციპალიტეტი, დასავლეთიდან — სიმონ-როდრიგესის მუნიციპალიტეტი, სამხრეთიდან — ფრანსისკო-დე-მირანდას მუნიციპალიტეტი, ხოლო აღმოსავლეთიდან — ინდეპენდენსიის მუნიციპალიტეტი.
სან-ხოსე-დე-გუანიპას მუნიციპალიტეტის მოსახლეობა, 2007 წლის მონაცემებით, შეადგენს 76 914 ადამიანს. ხოლო ფართობი — 792 კმ².
სქოლიო
კატეგორია:ანსოატეგის შტატის მუნიციპალიტეტები
წმინდა ანა
წმინდა ანა, მართალი ანნა (חַנָּה, Αγία Άννα) — მარიამ ღვთისმშობლის დედა. ხსენების დღეა 22 სექტემბერი (ძველი სტილით 9 სექტემბერი), მიძინების დღე — 7 აგვისტო (ძველი სტილით 25 ივლისი).
ცხოვრება და მოღვაწეობა
წმიდა იოაკიმე და ანა უშვილონი იყვნენ - „წმიდაჲ იყო წყაროჲ იგი, არამედ ვერ დამომდინებელ მდინარისა“ (წმ. თეოდორე სტუდიელი). უნაყოფობა ძველ აღთქმაში ღვთის კურთხევის მოკლებად, ღვთისგან მოვლენილ უმძიმეს სასჯელად ითვლებოდა. წმიდა იოაკიმეს სჯული აძლევდა უფლებას, რომ ბერწობის გამო მეუღლე გაეშვა და სხვა შეერთო, მაგრამ სულიერად ის სჯულზე მაღლა იდგა.
ბედნიერი მშობლები სამი წელი ზრდიდნენ ღვთისგან ბოძებულ ასულს, შემდეგ კი, დადებული აღთქმის თანახმად, იერუსალიმის ტაძარში მიიყვანეს და უფალს შესწირეს.
წმიდა იოაკიმემ ამის შემდეგ, ღვთის ნებით, სულ რამდენიმე წელი იცოცხლა და, ოთხმოც წლის ასაკს მიღწეული, მშვიდობით მიიცვალა. მეუღლის მიცვალების შემდეგ ანა იერუსალიმში გადასახლდა და ტაძართან, თავისი ასულის სიახლოვეს ცხოვრობდა. მალე, ორ წელიწადში, ისიც მიიცვალა - სამოცდაცხრამეტი წლის ასაკში.
წმიდა ეკლესია წმიდათა და მართალთა, იოაკიმესა და ანას 9 სექტემბერს იხსენიებს, ხოლო მართალი ანნას მიძინებას კი 25 ივლისს.
მაჯიდ მაჯიდი
მაჯიდ მაჯიდი (დ. 17 აპრილი, 1959, თეირანი, ირანი) — სპარსი კინორეჟისორი. მისი ფილმები შეეხება სხვადასხვა თემებს და გადაღებულია სხვადასხვა ჟანრში. მაჯიდის მიღებული აქვს საერთაშორისო ჯილდოები. მისი 1998 წლის ფილმი „ზეცის შვილები“ წარდგენილი იყო ოსკარზე როგორც საუკეთესო უცხოენოვანი ფილმი.
რესურსები ინტერნეტში
კატეგორია:ირანელი კინორეჟისორები კატეგორია:დაბადებული 1959 კატეგორია:დაბადებული 17 აპრილი
ემინ აჰმედოვი
ემინ ვიდადი ოღლუ აჰმედოვი (დ. 6 ოქტომბერი, 1986, ბაქო, აზერბაიჯანი ) — აზერბაიჯანელი მოჭიდავე. ჭიდაობს ბერძნულ-რომაულ სახეობაში. ემინ აჰმედოვმა მოიგო ბრინჯაოს მედალი XXX ზაფხულის ოლიმპიურ თამაშებზე ლონდონში, დიდ ბრიტანეთში 2012 წელს. იმავე წელს მიენიჭა მედალი „პროგრესი“. ემინ აჰმედოვს აზერბაიჯანის ჩემპიონატზე ორი ოქროსა და ექვსი ბრინჯაოს მედალი აქვს მოპოვებული.
ადრეული ცხოვრება
ემინ აჰმადოვი დაიბადა 1986 წლის 6 ოქტომბერს, ბაქოში, ქარხნის მუშა ვიდადი აჰმედოვისა და დიასახლისის მინაია აჰმედოვას ოჯახში. 1997 წელს აჰმედოვი 11 წლის იყო, მაშინ როდესაც ბიძამისმა ჭიდაობის კლუბ „ხაზარში“ მიიყვანა. მისი პირადი მწვრთნელია რაშად რაშიდოვი.
ემინ აჰმადოვი 2004-2006 წლებში მსახურობდა სასაზღვრო ჯარებში, იარდიმლის რაიონში.
კარიერა
ემინ აჰმედოვის დებიუტი პროფესიონალურ დონეზე, საერთაშორისო ტურნირზე შედგა 15 წლის ასაკში. მან უკრაინაში, ოდესაში, ევროპის იუნიორთა ჩემპიონატზე 15 მოჭიდავეს შორის მე-5 ადგილი დაიკავა. მოგვიანებით ემინ აჰმადოვი მწვრთნელებისგან უნდობლობის გამო კარგა ხანს ვერ მიაღწია წარმატებას მაღალ დონეზე. ამის მთავარი გამომწვევი მიზეზი იყო ის რომ მის წონაში იყო 2004 წლის ათნის ოლიმპიური თამაშების ჩემპიონი ფარიდ მანსუროვი.
7 წლის შემდეგ, 2009 წელს, ემინ აჰმედოვმა აზერბაიჯანის ნაკრებთან ერთად იასპარეზა ირანში გამართულ „იადიგარ იმამის თასზე“. ტურნირის ბრინჯაოს მედალი მოიპოვა ემინ აჰმედოვმა, რომელმაც 66 კილოგრამ წონით კატეგორიაში იასპარეზა. ემინ აჰმადოვმა მონაწილეობა მიიღო გრან-პრის საერთაშორისო ტურნირში ტაშკენტში, უზბეკეთი და ფინალში მარცხის შედეგად ვერცხლის მედალი მოიპოვა.
წლის ბოლოს მოიგო „აზერბაიჯანის თასი“ 66 კგ წონით კატეგორიაში. 2010 წელს ემინ აჰმადოვმა მონაწილეობა მიიღო დანი კოლოვი-ნიკოლა პეტროვის ტურნირზე, რომელიც ბურგასში, ბულგარეთში გაიმართა. ტურნირზე 10 მოჭიდავეს შორის მე-8 ადგილი დაიკავა. მარტში ემინ აჰმედოვმა შეიცვალა წონითი კატეგორია. დაიწყო ასპარეზობა 74 კილოგრამ წონით კატეგორიაში. მისი პირველი წარმატება მოიპოვა ამ წონით კატეგორიაში იყო „ბელორუსიის ჭიდაობის ფედერაციის თასზე“ გროდნოში, ბელარუსში. ამ შეჯიბრზე მან ბრინჯაოს მედალი მოიპოვა. ყაზახეთის პრეზიდენტის თასზე დაიკავა მე-9 ადგილი.
2012 წელი იყო ყველაზე წარმატებული წელი ემინ აჰმედოვის კარიერაში. ირანში, „იადიგარ იმამის თასის ტურნირზე“ ბრინჯაოს მედალი მოიპოვა. ევროპის ოლიმპიური შესარჩევი ტურნირი ბულგარეთის ქალაქ სოფიაში 20-22 აპრილს გაიმართა. იმ შეჯიბრში აზერბაიჯანის ბერძნულ-რომაული სტილით მოჭიდავეთა ნაკრების მწვრთნელებმა სალიჰ ბორამ და შაჰინ დონატმა შანსი მისცეს უფრო გამოცდილ რაფიკ ჰუსეინოვს, ჰუსეინოვმა ეს შანსი ვერ გამოიყენა. ერთი კვირის შემდეგ, 27 აპრილს, მსოფლიო ოლიმპიური შესარჩევი ტურნირი გაიმართა ტავანში. ემინ აჰმადოვმა, რომელიც 74 კილოგრამ წონით კატეგორიაში ასპარეზობდა, მოიპოვა ლიცენზია. 2012 წლის ზაფხულის ოლიმპიურ თამაშებზე მოიპოვა ბრინჯაოს მედალი.
ჰინტერ-ტირბერგი
ჰინტერ-ტრიბერგი (Hinter Tierberg) — მთა ურნერის ალპებში, შვეიცარიაში. მდებარეობს ბერნისა და ურის კანტონების საზღვარზე. მის დასავლეთ კალთაზე გაწოლილია ტრიფტის მყინვარი, აღმოსავლეთზე კი კელენის მყინვარი.
ტრიბერგის მასივი რამდენიმე მწვერვალისგან შედგება, რომელთა შორის უმაღლესიც 3 447 მეტრია.
სამხრეთით, დამაშტოკის მთასთან შეერთებულია ქედით.
რესურსები ინტერნეტში
კატეგორია:ალპები კატეგორია:შვეიცარიის მთები
გვატემალის სამოქალაქო ომი
გვატემალის სამოქალაქო ომი (Guerra civil de Guatemala) — XX საუკუნის მეორე ნახევარში გვატემალაში მიმდინარე შეიარაღებული კონფლიქტების სერია, რომელიც გამოიწვია 1954 წლის ზაფხულში ამერიკის მხარდაჭერით განხორციელებულმა სამხედრო გადატრიალებამ, რომლის შედეგად პრეზიდენტი ხაკობო არბენს გუსმანი დაამხეს.
ისტორია
1962 წლის თებერვლის დასაწყისში პარტიზანული მოძრაობის პირველი კერა გაჩნდა ქვეყნის აღმოსავლეთ ნაწილში. მარტის დასაწყისში კი მეორე კერაც დაემატა გვატემალის ცენტრალურ ნაწილში.
მეამბოხეთა არმიის ხელმძღვანელობამ ურთიერთობა დაამყარა კუბის მთავრობასთან. 1970-იან წლებში რეჟიმთან ბრძოლას შეუერთდნენ მაიას ტომის ინდიელები, მაიას სოფლები სამხედრო-სადამსჯელო ოპერაციების ობიექტი გახდა.
კონფლიქტმა მიიღო არა მხოლოდ სოციალ-ეკონომიკური, არამედ ეთნიკური ხასიათიც. ევროპული წარმომავლობის მსხვილმა მიწათმფლობელებმა და მათთან დაახლოებულმა მეტისმა ლადინოს ხალხმა ისარგებლეს სამოქალაქო ომის ქაოსური ხასიათით და დაიწყეს ინდიელების რბევა-აწიოკება, მიწების ჩამორთმევა და მასობრივი ხოცვა-ჟლეტა.
80-იანი წლების დასაწყისში ქვეყნის ტერიტორიაზე აჯანყებულთა ოთხი ფრონტი მოქმედებდა :
1982 წლის 7 თებერვალს მეამბოხეთა ოთხი ორგანიზაცია გაერთიანდა და ჩამოყალიბდა გვატემალის ნაციონალურ-რევოლუციური ერთობა. 1 ივლისს გენნერალმა ეფრაიმ რიოს მონტმა ქვეყანაში გამოაცხადა საალყო მდგომარეობა და ეროვნული ტელევიზიით გამოსვლისას განაცხადა „ამიერიდან ყოველი აჯანყებული იარაღით ხელში, დაიხვრიტება“.
1984 წელს სამხედრო ხუნტამ მოიწვია ეროვნული ასამბლეა და მიიღო ახალი კონსტიტუცია. 1984-1985 წლების არჩევნების შედეგად ქვეყნის პრეზიდენტი გახდა ქრისტიან-დემოკრატიული პარტიის წარმომადგენელი მარკო ვინისიო სერესო არევალო. 1987 წელს ცენტრალური ამერიკის ქვეყნების პრეზიდენტები შეიკრიბნენ გვატემალის ქალაქ ესკიპულასში, სადაც კოსტა-რიკის პრეზიდენტის ოსკარ არიას სანჩესის ინიციატივით მიიღეს პოლიტიკური შერიგების რეგიონალური გეგმა და ხელი მოაწერეს ხელშეკრულებას, რომელიც აცხადებდა დემოკრატიის პრინციპებს კონფლიქტის მოგვარების აუცილებელ პირობად.
თავდაპირველად ამ ხელშეკრულების განხორციელებას პრობლემები შეექმნა, რადგან გვატემალის ნაციონალურ-რევოლუციურმა ერთობამაც და არმიამაც ერთმანეთს დამატებითი პირობები წაუყენეს მოლაპარაკების დაწყებამდე. „ომის ჰუმანიზაციის“ და ეროვნული დიალოგის საქმეში გადამწყვეტი როლი ითამაშა კათოლიკურმა ეკლესიამ. 1990 წელს დაპირისპირებულ მხარეებს შორის ნორვეგიაში დაიწყო მოლაპარაკებები კონფლიქტის დასარეგულირებლად მსოფლიო ლუთერანული ფედერაციის ეგიდით.
1994 წელს თავდაცვის მინისტრმა მარიო ენრიკესმა აჯანყებულებს მოუწოდა სამშვიდობო მოლაპარაკებებისაკენ. 1996 წელს დაპირისპირებულ მხარეებს შორის დაიდო რამდენიმე ხელშეკრულება. ამავე წლის დეკემბერში ხელი მოეწერა „მტკიცე და ხანგრძლივი მშვიდობის ხელშეკრულებას“, რომელმაც ბოლო მოუღო სამოქალაქო ომს.